ÚRAD VLÁDY SLOVENSKEJ REPUBLIKY
                 Sekcia vládnej legislatívy

                                                                                                 Na rokovanie vlády SR
                                                                                                 dňa 13. februára 2003
                                                                                                 K materiálu č. 649/2003
                                                                                                 K bodu č. 12

S T A N O V I S K O
k návrhu na  ratifikáciu Protokolu upravujúceho obchodné aspekty Európskej dohody o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej, berúc do úvahy výsledky rokovaní medzi zmluvnými stranami o nových vzájomných poľnohospodárskych obchodných výhodách

I.

     Návrh na  ratifikáciu Protokolu upravujúceho obchodné aspekty Európskej dohody o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej, berúc do úvahy výsledky rokovaní medzi zmluvnými stranami o nových vzájomných poľnohospodárskych obchodných výhodách predložil na rokovanie vlády Slovenskej republiky minister pôdohospodárstva Slovenskej republiky Zsolt Simon.

II.

     Tento protokol zahŕňa výsledky 1. kola rokovaní ukončených v roku 2000 a 2. kola rokovaní ukončených v roku 2002. Preferencie dohodnuté v rámci 1. kola rokovaní odsúhlasila vláda Slovenskej republiky uznesením č. 445 dňa 14. júna 2000 a preferencie dohodnuté v rámci druhého kola rokovaní odsúhlasila vláda Slovenskej republiky uznesením č. 1301 dňa 14. decembra 2002.

III.

     Dohovor je bilaterálnou medzinárodnou prezidentskou zmluvou, medzinárodnou hospodárskou zmluvou všeobecnej povahy   a podľa čl. 7 ods. 4 Ústavy Slovenskej republiky sa pred jej ratifikáciou vyžaduje súhlas Národnej rady Slovenskej republiky. Dohovor nemá prednosť pred zákonmi podľa čl. 7 ods. 5 Ústavy Slovenskej republiky.

IV.

     Sekcia vládnej legislatívy Úradu vlády Slovenskej republiky odporúča vláde Slovenskej republiky návrh na  ratifikáciu Protokolu upravujúceho obchodné aspekty Európskej dohody o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej, berúc do úvahy výsledky rokovaní medzi zmluvnými stranami o nových vzájomných poľnohospodárskych obchodných výhodách v predloženom znení   s c h v á l i ť.

V Bratislave 10. februára 2003
Vypracoval: Pavel Kanka

                                                                                         Štefan  G r m a n
                                                                                          generálny riaditeľ 
                                                                                    sekcie vládnej legislatívy